
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 144 

3 Ιουνίου 2011 


ΑΠΟΦΑΣΕΙ Σ 

Αριθμ. 3662 

Καθορισμός ορίων Αιγιαλού και Παραλίας στην παρα¬ 
λιακή περιοχή με την επωνυμία «Σκάλα», του Δήμου 
Πάτμου, της Νήσου Πάτμου, Νομού Δωδεκανήσου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 3200/55 «περί διοικητικής απο- 
κεντρώσεως» όπως αυτές τροποποιήθηκαν και ισχύουν 
σήμερα με τα Ν.Δ. 532/70, Β.Δ. 704/70, Β.Δ. 192/72, Π.Δ. 
347/86, Ν 2026/92 και Π.Δ. 97/93. 

2. Τις διατάξεις των άρθρων 3 και 34 του Ν.2971/2001 
(ΦΕΚ 285/τ.Α7ΐ9-12-2001) «Αιγιαλός, παραλία και άλλες 
διατάξεις». 

3. Τις διατάξεις του Κ.Δ. 132/1929 «περί Κτηματολο- 
γικού Κανονισμού Δωδεκανήσου» που διατηρήθηκε σε 
ισχύ με το άρθρο 8 Ν. 510/1947. 

4. Τις διατάξεις των άρθρων 1 μέχρι και 7 του ΑΝ 
2344/40 «περί αιγιαλού και παραλίας» όπως έχουν τρο¬ 
ποποιηθεί και συμπληρωθεί μεταγενέστερα με τις δι¬ 
ατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

5. Τις διατάξεις του Ν.Δ. 439/70 «περί συμπληρώσεως 
των διατάξεων περί αιγιαλού». 

6. Τις διατάξεις του άρθρου 20 Ν. 719/77 «περί τρόπου 
σύνταξης τοπογραφικών - υψομετρικών διαγραμμάτων 
από ιδιώτες μηχανικούς κ.λπ.» 

7. Τις διατάξεις του άρθρου 100 του Π.Δ. 284/88, όπως 
τροποποιήθηκε και ισχύει σήμερα. 

8. Το Δ3090/646/1976 έγγραφο του Υπουργείου Οικο¬ 
νομικών «περί του στη Δωδεκάνησο ορίου αιγιαλού». 

9. Τις διατάξεις του άρθρου 1 του Ν. 2503/97 - Α'107 
με τις οποίες οι Περιφερειακές Υπηρεσίες Υπουργεί¬ 
ων Οικονομικών που συγκροτούσαν την περιφερεια¬ 
κή Διοίκηση Νομού ή Νομαρχίας δεν υπήχθησαν στην 
Περιφέρεια, ούτε καταργήθηκαν αλλά αποτελούν από 
01-09-1997 Υπηρεσίες του Υπουργείου Οικονομικών. 

10. Τις διατάξεις του άρθρου 46, παρ. 21, Ν. 3220/2004 
(ΦΕΚ 15 Α'), στις οποίες προβλέπεται ότι από 10-04-2004 
αρμοδιότητες του Υπουργού Οικονομίας και Οικονομι¬ 
κών οι οποίες ανήκαν ή είχαν μεταβιβασθεί στους Νο¬ 
μάρχες μέχρι την έναρξη λειτουργίας των Νομαρχιακών 


Αυτοδιοικήσεων και αφορούν θέματα Υπηρεσιών του 
Υπουργείου Οικονομίας και Οικονομικών, που εξαιρέ¬ 
θηκαν από την κατάργηση σύμφωνα με τις διατάξεις 
της παραγράφου 2 του άρθρου 39, Ν. 2218/1994, περιέρ¬ 
χονται στον Γενικό Γραμματέα της Περιφέρειας εκτός 
των θεμάτων Υ.Δ.Ε. 

11. Την 1063649/790/Α0006/03-08-2004 απόφαση του 
Υπουργού Οικονομίας και Οικονομικών «Καταγραφή - 
Διοικητική κωδικοποίηση των αρμοδιοτήτων σε θέματα 
Υπηρεσιών του Υπουργείου Οικονομίας και Οικονομικών 
που περιέρχονται στους Γ ενικούς Γ ραμματείς Περιφε¬ 
ρειών». 

12. Τις διατάξεις της παρ. 2 του άρθρου 6, του άρθρου 
280 και τις διατάξεις της παρ. III του άρθρου 186 του Ν. 
3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλι¬ 
κράτης» (Α' 87) σύμφωνα με την οποία οι αρμοδιότητες 
των Περιφερειών του άρθ. 3 θα ασκούνται από τις Απο¬ 
κεντρωμένες Διοικήσεις κατά περίπτωση. 

13. Το υπ’ αριθμ. πρωτ. Δ6Α1022671/ΕΞ/10-02-2011 έγ¬ 
γραφο της Γενικής Γραμματείας Φορολογικών και Τε- 
λωνιακών Θεμάτων του Υπουργείου Οικονομικών περί 
«Αρμοδιότητας Υπογραφής». 

14. Την υπ’ αριθμόν 2233/1445/29-01-2010 Απόφαση του 
Γενικού Γραμματέα της Περιφέρειας Νοτίου Αιγαίου, 
με την οποία είχαν καθοριστεί τα μέλη της επιτροπής 
καθορισμού ορίων Αιγιαλού και Παραλίας στη Νομαρχία 
Δωδεκανήσου. 

15. Την υπ’ αριθμόν 562/2005 Γνωμοδότηση του Νομι¬ 
κού Συμβουλίου του Κράτους σχετικά με την διάταξη 
του άρθρου 5 παρ. 5 εδ. γ’ του Ν.2971/2001. 

16. Την από 03-09-2010 έκθεση της κατά το άρθρο 3 
του Ν. 2971/2001 αρμόδιας επιτροπής καθορισμού ορί¬ 
ων αιγιαλού και παραλίας για τον καθορισμό ορίων 
αιγιαλού και παραλίας, στην παραλιακή περιοχή με την 
επωνυμία «Σκάλα», Δήμου Πάτμου, Νήσου Πάτμου, Νομού 
Δωδεκανήσου. 

17. Το από Ιούλιο του 2005 τοπογραφικό - υψομετρικό 
και κτηματογραφικο διάγραμμα, κλίμακας 1:1000 αποτε- 
λούμενο από μία πινακίδα (01), που συντάχθηκε από τον 
Χρήστο Γκόγκο, Αγρονόμο και Τοπογράφο Μηχανικό, 
στο οποίο εμφανίζεται η παραλιακή περιοχή με την 
επωνυμία «Σκάλα», Δήμου Πάτμου, Νήσου Πάτμου, Νομού 
Δωδεκανήσου, το οποίο ελέγχθηκε για την ακρίβεια της 
αποτύπωσης και θεωρήθηκε αρχικά στις 30-08-2005 








1374 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


και εκ νέου στις 06-09-2010 από τον Προϊστάμενο της 
Τ.Υ.Δ.Κ. Νομού Δωδεκάνησου. 

18. Στο τοπογραφικό αυτό χαράχθηκε με ερυθρά συνε¬ 
χόμενη πολυγωνική γραμμή η οριογραμμή του Αιγιαλού 
με στοιχεία κορυφών (Α1, Αία, Α2, Α2α, Α3, Α4, ..., Α42, 
Α43, Α44,1) σύμφωνα με τις διατάξεις του άρθρου 3 του 
ΚΔ. 132/1929. Σύμφωνα με τις ίδιες διατάξεις καθορίστη¬ 
κε οριογραμμή Παραλίας υπό στοιχεία κορυφών (1, 2, 
3, 4,..., 111,112,113) όπου η οριογραμμή του Αιγιαλού δεν 
τέμνει τα προς την θάλασσα όρια των ιδιοκτησιών. 

19. Το με αριθμό Φ.544.5/177/11/Σ.6879/01-03-2011 έγ¬ 
γραφο του Γενικού Επιτελείου Ναυτικού, με το οποίο 
συμφωνεί με τα καθορισθέντα από την επιτροπή όρια, 
χωρίς προϋποθέσεις. 

20. Το με ημερομηνία, 15-03-2011 αποδεικτικό ανάρτη¬ 
σης του Δήμου Πάτμου με το οποίο τοιχοκολλήθηκε η 
από 03-09-2010 έκθεση επιτροπής και το τοπογραφικό 
διάγραμμα σε μία πινακίδα για τον καθορισμό των ορίων 
του Αιγιαλού και της Παραλίας στην παραλιακή περιοχή 
με την επωνυμία «Σκάλα», του Δήμου Πάτμου, της Νήσου 
Πάτμου, Νομού Δωδεκανήσου, αποφασίζουμε: 

Επικυρώνουμε την από 03-09-2010 έκθεση της, κατά 
το άρθρο 3 του Ν. 2971/2001, αρμοδίας επιτροπής περί 
χάραξης των ορίων Αιγιαλού και Παραλίας, με την οποία 
καθορίστηκαν τα όρια του Αιγιαλού στην παραλιακή 
περιοχή με την επωνυμία «Σκάλα», Δήμου Πάτμου, Νή¬ 
σου Πάτμου, Νομού Δωδεκανήσου, επί τοπογραφικού - 
υψομετρικού και κτηματογραφικού διαγράμματος το 
οποίο θεωρήθηκε στις 06-09-2010 από την Τ.Υ.Δ.Κ. Νο¬ 
μού Δωδεκανήσου. 

Στο τοπογραφικό αυτό διάγραμμα, χαράχθηκε από 
την εν λόγω επιτροπή, όπως πιο πάνω αναφέρεται, η 
οριογραμμή του Αιγιαλού με ερυθρά συνεχόμενη πολυ¬ 
γωνική γραμμή και στοιχεία κορυφών (Α1, Αία, Α2, Α2α, 
Α3, Α4, ..., Α42, Α43, Α44,1) με εξάρτηση των κορυφών 
αυτών, από συντεταγμένες του κρατικού τριγωνομετρι¬ 
κού δικτύου της χώρας όπως αυτές εμφανίζονται στον 
σχετικό πίνακα επί του τοπογραφικού - υψομετρικού 
διαγράμματος, κλίμακας 1:1000 που συντάχθηκε από τον 
Χρήστο Γκόγκο, Αγρονόμο και τοπογράφο Μηχανικό, 
στο ίδιο ως άνω τοπογραφικό διάγραμμα. 

Η καθορισθείσα και χαραχθείσα οριογραμμή αιγιαλού 
αποτελεί το όριο του μεγίστου πλην συνήθους χειμερίου 
κύματος, σύμφωνα με τις διατάξεις του άρθρου 3 του 
ΚΔ. 132/1929 που διατηρήθηκε σε ισχύ με το άρθρο 8 
του Ν. 510/1947 και του άρθρου 26 του Ν. 2971/2001. 

Καθορίστηκε και οριογραμμή Παραλίας υπό στοιχεία 

κορυφών (1, 2, 3, 4.111, 112, 113) όπου η οριογραμμή 

του Αιγιαλού δεν τέμνει τα προς την θάλασσα όρια 
των ιδιοκτησιών. 

Ο καθορισμός των ορίων αιγιαλού στη θέση αυτή 
γίνεται για πρώτη φορά και προς εξυπηρέτηση των 
σκοπών των διατάξεων του Ν. 2971/2001. 

Η απόφαση αυτή, μαζί με την έκθεση της επιτροπής 
και το τοπογραφικό διάγραμμα, να δημοσιευθούν στην 
Εφημερίδα της Κυβερνήσεως. 

Ερμούπολη, 6 Απριλίου 2011 

Ο Γενικός Γραμματέας 
Αποκεντρωμένης Διοίκησης 
ΦΩΤΗΣ ΧΑΤΖΗΜΙΧΑΛΗΣ 


ΕΚΘΕΣΗ ΕΠΙΤΡΟΠΗΣ ΚΑΘΟΡΙΣΜΟΥ ΤΩΝ ΟΡΙΩΝ ΤΟΥ 
ΑΙΓΙΑΛΟΥ ΚΑΙ ΠΑΡΑΛΙΑΣ 
(ΑΡΘΡΟ 3 του Ν. 2971 ΦΕΚ 285/Α/19.12.2001) 

Για τον καθορισμό των ορίων του αιγιαλού - παραλίας 
που γίνεται για πρώτη φορά στην παραλιακή περιοχή με 
την επωνυμία «Σκάλα», Δήμου Πάτμου, Νήσου Πάτμου, 
του Νομού Δωδεκανήσου. 

Στην Πάτμο σήμερα στις 03-09-2010, ημέρα Παρα¬ 
σκευή, οι υπογεγραμμένοι: 

1. Χρονοπούλου Ευφροσύνη, Προϊσταμένη της Δ.Ο.Υ. 
Λέρου, ως πρόεδρος. 

2. Χειράκης Ιωάννης, Αγρονόμος και Τοπογράφος, 
Μηχανικός της Κτηματικής Υπηρεσίας Δωδεκανήσου, 
ως μέλος. 

3. Κραψίτης Θεόδωρος, Ανθυποπλοίαρχος Λ/Σ, Λιμε¬ 
νάρχης Πάτμου, ως μέλος. 

4. Γερακιός Εμμανουήλ, Αρχιτέκτων Μηχανικός, Προϊ¬ 
στάμενος Πολεοδομικού Γ ραφείο Καλύμνου, ως μέλος. 

5. Φαρμακίδης Νικόλαος, Πολιτικός Μηχανικός, Προϊστά¬ 
μενος Τμήματος ΠΕ.ΧΩ. Ρόδου της Περιφέρειας Νότιου 
Αιγαίου, ως μέλος. 

Χρέη γραμματέα της επιτροπής άσκησε ο εκ των 
μελών αυτής, υπάλληλος της Κτηματικής Υπηρεσίας 
Δωδεκανήσου, Χειράκης Ιωάννης αποτελούντες την 
επιτροπή καθορισμού των ορίων του αιγιαλού και της 
παραλίας όπως αυτή καθορίστηκε με την με αρ. πρωτ. 
2233/1445/29-01-2010 Απόφαση του Γενικού Γραμματέα 
της Περιφέρειας Νοτίου Αιγαίου, με την οποία καθορί¬ 
στηκαν τα μέλη της εν λόγω επιτροπής στην Νομαρχία 
Δωδεκανήσου δυνάμει του άρθρου 3 του Ν. 2971 και 
κατόπιν της υπ’ αριθμ. πρωτ. 4611/01-09-2010 έγγραφης 
πρόσκλησης προς τα μέλη της ως άνω επιτροπής. 

Λαμβάνοντας υπόψη 

1. Την με αριθμό πρωτ. Δ.Κ. 1429/22-05-2006 αίτηση 
του Δήμου Πάτμου, για τον καθορισμό των ορίων του 
αιγιαλού και της παραλίας στην παραλιακή περιοχή με 
την επωνυμία «Σκάλα», Δήμου Πάτμου, Νήσου Πάτμου, 
του Νομού Δωδεκανήσου. 

2. Το τοπογραφικό - υψομετρικό και κτηματογραφικό 
διάγραμμα, το οποίο συντάχθηκε, βάσει των διατάξε¬ 
ων του Ν. 2971/01 και των τεχνικών προδιαγραφών του 
Π.Δ. 696/74, με ημερομηνία σύνταξης Ιούλιο του 2005, 
από τον Γκόγκο Χρήστο, Αγρ. και Τοπογράφο Μηχα¬ 
νικό, αποτελούμενο από μία πινακίδα, κλίμακας 1/1000. 
Το τοπογραφικό αυτό θεωρήθηκε αρχικά στις 30-08- 
2005 από τον Ιωάννη Παπαδόπουλο, Πολιτικό Μηχανικό, 
Προϊστάμενο της Τ.Υ.Δ.Κ. Περιφέρειας Νοτίου Αιγαίου 
και στην συνέχεια, θεωρήθηκε εκ νέου, στις 06-09-2010 
από τον Προϊστάμενο της Τ.Υ.Δ.Κ Νομού Δωδεκανήσου 
Εμμανουήλ Μαριά, Πολιτικό Μηχανικό, βάσει της από 
17-06-2005 σύμβασης. 

3. Την υπ’ αριθμ. πρωτ. 1126/18-09-2006 Πράξη Καθο¬ 
ρισμού της Γραμμής Δόμησης στο παραλιακό μέτωπο 
του οικισμού της «Σκάλας», Νήσου Πάτμου, Νομού Δω¬ 
δεκανήσου όπως αυτή εμφανίζεται με συνεχή και εστιγ- 
μένη κόκκινη γραμμή, επί τοπογραφικού, υψομετρικού 
διαγράμματος, σε τρεις πινακίδες, κλίμακας 1/500, του 
Αγρόν, και Τοπογράφου Μηχανικού Χρήστου Γκόγκου. 

4. Το υπ’ αριθμ. πρωτ. 3777/Φ.5.1.7/22-12-2008 έγγραφο 
του Τμήματος Πολεοδομίας Χωροταξίας και Περιβάλ¬ 
λοντος του Επαρχείου Καλύμνου σύμφωνα με το οποίο 
η θέση του ορίου του οικισμού της «Σκάλας», Νήσου 
Πάτμου οριστικοποιήθηκε μετά την υπ’ αριθμ. 2009/1997 

απόφαση του Συμβουλίου της Επικράτειας περί οριοθέ- 
τησης της αδόμητης Αρχαιολογικής ζώνης Α (ΦΕΚ 407/ 
τ. Α.Α.Π./07-09-2007) βάσει του οποίου δεν ισχύει η ορι- 
οθέτηση του οικισμού που πραγματοποιήθηκε με την με 
ΦΕΚ 192/τ.Δ724-02-1994 Απόφαση Νομάρχη Δωδ/σου. 

5. Τις διατάξεις του άρθρου 7 παρ. 5 του Ν. 2971/01 
«Αιγιαλός, παραλία και άλλες διατάξεις» όπως αυτός 
ισχύει και τον Ν. 1337/1983 καθώς και την προς αυτόν 
Δικαστηριακή και Διοικητική Νομολογία. 

6. Το υπ’ αριθμ. πρωτ. 1002724/146/Β0010/24-01-2007 
έγγραφο της Δ/νσης Δημόσιας Περιουσίας (Τμήμα Β') 
του Υπουργείου Οικονομίας και Οικονομικών, σύμφω¬ 
να με το οποίο δεν είναι απαραίτητη η θεώρηση των 
τοπογραφικών διαγραμμάτων χάραξης οριογραμμής 
Αιγιαλού - Παραλίας από το Κτηματολογικό Γραφείο 
Πάτμου όπως αυτό λειτουργεί σήμερα στα πλαίσια του 
Εθνικού Κτηματολογίου. Σε αυτό το σημείο σημειώνεται 
ότι επί του τοπογραφικού - υψομετρικού και κτηματο- 
γραφικού διαγράμματος χάραξης δεν αναφέρονται οι 
«φερόμενοι ιδιοκτήτες» των Κ.Α.Ε.Κ., αφού η αναγραφή 
ή μη των στοιχείων τους δεν επηρεάζει τη θέση της 
οριογραμμής του Αιγιαλού, δηλαδή το ιδιοκτησιακό κα¬ 
θεστώς (νομή, κατοχή ή κυριότητα) κάθε ενός από αυτά 
τα Κ.Α.Ε.Κ. δεν σχετίζεται με τον κοινόχρηστο χώρο. Με 
το σχήμα, τη θέση και το μέγεθος του κοινόχρηστου 
χώρου σχετίζεται άμεσα το μέγεθος, το σχήμα και η 
θέση των Κ.Α.Ε.Κ. κάθε φορά και σε καμία περίπτωση 
ο κύριος αυτών, εξάλλου μέχρι σήμερα δεν έχει συ¬ 
μπληρωθεί ο προβλεπόμενος χρόνος προσφυγής στα 
Πολιτικά δικαστήρια για την οριστικοποίηση των αρχι¬ 
κών εγγραφών. 

7. Το γεγονός ότι η Βορείως χαραγμένη οριογραμμή 
Αιγιαλού, επικυρώθηκε με το υπ’ αριθμόν ΦΕΚ 267/τ.Δ7 
19-05-1981 συνδέεται στην υπ’ αριθμ. 1, κορυφή της με 
την παρούσα χάραξη αναγραφομένων ταυτόχρονα των 
συντεταγμένων, της ως άνω κορυφής, στον πίνακα συν/ 
νων επί του τοπογραφικού διαγράμματος. Στην ίδια 
θέση, επί του τοπογραφικού τοποθετείται διαχωριστική 
τομή. 

8. Το άρθρο 4 της υπ’ αριθμ. πρωτ. 1089532/8205/ 
Β0010/20-04-2005 Κοινή Υπουργική Απόφαση των 
Υπουργούν Οικονομίας και Οικονομικών και Περιβάλ¬ 
λοντος -Χωροταξίας αλλά και την 13/2006 γνωμοδότη¬ 
ση του Γραφείου Νομικού Συμβούλου, σύμφωνα με την 
οποία προκειμένου τεχνικά έργα να ληφθούν υπόψη από 
την αρμόδια επιτροπή χάραξης πρέπει να είναι νομί- 
μως υφιστάμενα, διαφορετικά δεν λαμβάνονται υπόψη 
στην χάραξη του Αιγιαλού. Στην έννοια των τεχνικών 
έργων συμπεριλαμβάνονται και τα κτίσματα. Στην εν 
λόγω θέση δεν υπάρχει στο αρχείο της Κτηματικής 
Υπηρεσίας Δωδεκανήσου Απόφαση Εκτέλεσης'Εργου, ή 
οποιαδήποτε άλλη Απόφαση Κατασκευής'Εργου εντός 
του κοινόχρηστου χώρου Αιγιαλού - Παραλίας και Θά¬ 
λασσας του Δημοσίου. 

9. Την από 22-06-2007 αρχική έκθεση της επιτροπής 
του άρθρου 3 του Ν. 2971/01, που αποτελεί στοιχείο του 
οικείου φακέλου που τηρείται στο αρχείο της Κτηματι¬ 
κής Υπηρεσίας Δωδεκανήσου, σύμφωνα με την οποία η 
επιτροπή πρότεινε την χάραξη οριογραμμής Αιγιαλού 
με συνεχή πολυγωνική γραμμή και στοιχεία κορυφών 

Α1-Α2-Α3-Α4.Α43-Α44-Α45-Α46 και τη χάραξη οριο- 

γραμμής Παραλίας, με κίτρινη, μη συνεχή πολυγωνική 
γραμμή και στοιχεία Π1-Π2-Π3-.Π142-Π143 εφαρμόζο¬ 

ντας τις διατάξεις του άρθρου 3 του Κ.Δ. 132/1929, στα 


σημεία όπου η οριογραμμή του Αιγιαλού δεν τέμνει τα 
προς την θάλασσα όρια των Κ.Α.Ε.Κ. 

10. Το υπ’ αριθμ. πρωτ. Φ.544.5/585/08/Σ.3774/29-07- 

2008 αρχικό έγγραφο του Γ.Ε.Ν., που αποτελεί στοιχείο 
του οικείου φακέλου που τηρείται στο αρχείο της Κτη¬ 
ματικής Υπηρεσίας Δωδεκανήσου. 

11. Την από 22-06-2007 νεότερη έκθεση της επιτροπής 
του άρθρου 3 του Ν. 2971/01, που αποτελεί στοιχείο του 
οικείου φακέλου που τηρείται στο αρχείο της Κτηματι¬ 
κής Υπηρεσίας Δωδεκανήσου, σύμφωνα με την οποία η 
επιτροπή εκτιμώντας το ανωτέρω έγγραφο του Γ.Ε.Ν. 
προέβη σε νέα πρόταση χάραξης οριογραμμής Αιγιαλού 
με συνεχή πολυγωνική γραμμή και στοιχεία κορυφών Α1- 

Α2-Α2α,Α2β-.Α43-Α44-Α45-Α46. Η επιτροπή πρότεινε 

επίσης την χάραξη Παλαιού Αιγιαλού με κυανή, μη συνε¬ 
χή κατά τμήματα, πολυγωνική γραμμή και στοιχεία κο¬ 
ρυφών 1-2-3-4.24-25-26 και την χάραξη οριογραμμής 

Παραλίας με κίτρινη, μη συνεχή, πολυγωνική γραμμή και 
στοιχεία κορυφών ΠΙ-ΠΙα- Πΐβ -Π2,..., Π140 - Π141 - Π142 
- Π143 εφαρμόζοντας τις διατάξεις του άρθρου 3 του ΚΔ. 
132/1929 στα σημεία όπου η οριογραμμή του Αιγιαλού δεν 
τέμνει τα προς την θάλασσα όρια των Κ.Α.Ε.Κ. 

12. Το υπ’ αριθμ. πρωτ. Φ. 544.5/411/09/Σ.6912/25-06- 

2009 νεότερο έγγραφο του Γ.Ε.Ν. που αποτελεί στοιχείο 
του οικείου φακέλου που τηρείται στο αρχείο της Κτη¬ 
ματικής Υπηρεσίας Δωδεκανήσου, σύμφωνα με το οποίο 
το Γ.Ε.Ν. δεν συμφωνεί για την έκδοση επικυρωτικής 
απόφασης αφού σύμφωνα με τα όσα περιγράφονται στο 
παραπάνω έγγραφο του σε μεγάλα τμήματα της εξε¬ 
ταζόμενης περιοχής δεν ακολουθήθηκαν οι υποδείξεις 
του. Συγκεκριμένα δεν χαράχθηκε οριογραμμή Παλαιού 
Αιγιαλού στα τμήματα από την κορυφή 6 του Μέγιστου 
Χειμερίου Κύματος έως την κορυφή Π34 της Παραλίας, 
από την κορυφή 12 του Παλαιού Αιγιαλού (Μπλε γραμμή) 
έως την κορυφή 15 του Παλαιού Αιγιαλού και τέλος από 
την κορυφή 25 του Παλαιού Αιγιαλού έως την κορυφή 1 
της όμορης βορείως χαραγμένης υπόθεσης. 

13. Την από την επιτόπια μετάβαση σχηματισθείσα 
αντίληψη περί του πλάτους της βρέχόμενης ζώνης της 
ξηράς καθώς και τα στοιχεία καθορισμού αιγιαλού και 
παραλίας που προβλέπονται από το άρθρο 9 του Νόμου 
2971/2001 και ειδικότερα: 

Α. Τη γεωμορφολογία του εδάφους για την οποία 
αναλυτικά αναφέρεται ότι: 

(1) Το μεγαλύτερο μέρος της έκτασης βρίσκεται εντός 
των ορίων του οικισμού Σκάλας, της Νήσου Πάτμου 
και μικρό τμήμα αυτής εκτός κάθε ορίου οικισμού ή 
σχεδίου Πόλεως. 

(2) Το εκτός οικισμού τμήμα είναι βραχώδες με μεγάλη 
κλίση προς τη θάλασσα ενώ το υπόλοιπο εντός οικισμού 
τμήμα αποτελείται από το εμπορικό και επιβατικό λιμάνι 
της Σκάλας και μεγάλου μήκους κριπήδωμα έως τον 
όρμο της Νέτιας. 

(3) Το φυσικό όριο βλάστησης το οποίο και απεικονί¬ 
ζεται επί των τοπογραφικών διαγραμμάτων ως πράσινη, 
καμπύλη γραμμή βλάστησης και αναγνωρίστηκε κατά 
το δυνατόν τη χρονική περίοδο της αποτύπωσης καθώς 
επίσης και τα αρμυρίκια. 

Β. Το γεγονός ότι στην περιοχή δεν εντοπίστηκαν 
παράκτιοι φυσικοί πόροι. Με την έννοια φυσικοί πόροι 
νοείται το σύνολο των πρώτων υλών που προέρχονται 
από τη φύση, δηλαδή από το έδαφος, τα δάση, τα ύδατα, 
και αξιοποιούνται βιομηχανικούς. 

Γ. Την εκτίμηση των μετεωρολογικών στοιχείων της 
περιοχής, ήτοι το γεγονός ότι τμήμα της περιοχής (ανα¬ 
τολικό) προσβάλλεται από ανέμους κυρίως από ανατο¬ 
λικές διευθύνσεις ενώ είναι προστατευμένη από τους 
ανέμους νοτίων και βορείων διευθύνσεων. 

Δ. Τη μορφολογία του πυθμένα, ο οποίος πιθανο¬ 
λογείται ότι συνίσταται από αμμώδη και ημιβραχώδη 
σύσταση με μικρά και μεσαία βάθη σε όλο το μέτωπο 
της ακτογραμμής όπως προκύπτει από την αυτοψία 
μακροσκοπικά καθώς επίσης και το ότι σε περιοχές με 
μικρά βάθη και μικρές κλίσεις του βυθού, όπου η θραύση 
του κύματος και η εκτόνωση της ενέργειας του γίνεται 
σε μεγάλη απόσταση από την ακτογραμμή, η επίδραση 
του κύματος στην ακτή είναι μικρή ενώ σε περιπτώσεις 
ακτών με μεγάλες κλίσεις βυθού και μεγάλα βάθη κοντά 
στην ακτή όπου η θραύση των κυμάτων συντελείται κο¬ 
ντά στην ακτή ή ακόμη και πάνω σ’ αυτή ο κυματισμός 
καλύπτει κατά κανόνα μεγάλο εύρος ακτής προκειμένου 
να εκτονωθεί. 

Ε. Σε ολόκληρο σχεδόν το μέτωπο της ακτογραμμής η 
περιοχή ευρίσκεται προστατευμένη από το φυσικό όρμο 
του οικισμού της Σκάλας Πάτμου και δεν προκύπτει 
μεγάλο μέτωπο πελάγους καθώς και το ότι μεγάλο ανά¬ 
πτυγμα θαλάσσιας έκτασης συμβάλλει στη δημιουργία 
μεγαλύτερης έντασης κυματικού πεδίου σε σχέση με 
κλειστές θαλάσσιες περιοχές (όρμους ή κόλπους) που 
έχουν ίδια ένταση ανέμου. 

ΣΤ. Την ύπαρξη των τεχνικών έργων στο λιμάνι της Σκά¬ 
λας και του κριπηδώματος προς τον όρμο της Νέτιας. 

Ζ. Την μη ύπαρξη εγκεκριμένων χωροταξικών κατευ¬ 
θύνσεων και χρήσεων γης που να επηρεάζουν την εξε¬ 
ταζόμενη παράκτια ζώνη. 

Η. Την ύπαρξη Εθνικού Κτηματολογίου τα Κ.Α.Ε.Κ. του 
οποίου εμφανίζονται επί του τοπογραφικού διαγράμ¬ 
ματος. 

Θ. Τη μη ύπαρξη ευπαθών οικοσυστημάτων και προ- 
στατευόμενων περιοχών. 

I. Το γεγονός ότι εντός του κοινόχρηστου χώρου Αι- 
γιαλού - Παραλίας του Δημοσίου υφίστανται κατασκευ¬ 
ασμένα το κεντρικό κτίριο του Λιμεναρχείου Πάτμου, η 
κεντρική αποβάθρα του Λιμένα Σκάλας, πάρκιγκ, προ¬ 
βλήτας, σκαλοπάτια, κ,λπ. 

Κ. Την μελέτη παλαιών φωτογραφιών και αεροφω¬ 
τογραφιών του λιμένα της Σάλας Πάτμου προ της κα¬ 
τασκευής του εμπορευματικού λιμένα και των λοιπών 
έργων. 

14. Τα όσα ορίζονται στην παρ. 3 του άρθ. 1 του 
Ν.2971, ο Παλαιός Αιγιαλός είναι η ζώνη της ξηράς που 
προσδιορίζεται ανάμεσα στον υπό καθορισμό (σήμερα) 
Αιγιαλό και το όριο του παλαιότερα (στο παρελθόν) 
καθορισμένου Αιγιαλού. Στην υπό κρίση περιοχή όμως 
χαράσσεται με την τρέχουσα διοικητική διαδικασία 
σήμερα και κατόπιν της από 22-05-2006 αιτήσεως του 
Δήμου Πάτμου, για πρώτη φορά ο Αιγιαλός και ως εκ 
τούτου δεν έχει νόημα η έννοια της ζώνης του Παλαιού 
Αιγιαλού. Σε αυτό το σημείο τονίζεται ότι αν χαραχθεί 
Παλαιός Αιγιαλός τότε σύμφωνα με την παρ. 5 του άρ¬ 
θρου 2 του 2971/01, η ζώνη αυτή του Παλαιού Αιγιαλού 
αναγκαστικά θα καταγραφεί ως Δημόσιο Κτήμα, θα 
αποκτήσει Β.Κ. και θα περάσει στην ιδιωτική περιουσία 
του Δημοσίου. Αυτό θα έχει ως αποτέλεσμα: α) ο Δήμος 
Πάτμου, ο οποίος σκοπεύει, σύμφωνα με έγγραφά του, 
να προβεί στις απαραίτητες ενέργειες προκειμένου να 
χαράξει Χερσαία Ζώνη Λιμένα να είναι δεσμευμένος 
από την παρουσία Δημόσιου Κτήματος στην περιοχή 


και έτσι να μην είναι δυνατόν να εκτελεί έργα βάσει 
του Ν.2971 (επισκευών - συντηρήσεων -αναπλάσεων 
κ.λπ.) της παραλιακής ζώνης, αφού ο Παλαιός Αιγιαλός 
θα αποτελεί πλέον ιδιωτική περιουσία του Δημοσίου 
και θα δύναται να διαχειριστεί (εκμισθωθεί - εκποιηθεί) 
βάσει των διατάξεων περί της Δημόσιας Περιουσίας με 
άμεση συνέπεια την απώλεια του κοινόχρηστου χαρα¬ 
κτήρα του χώρου. Τονίζεται εδώ ότι ως Χερσαία Ζώνη 
Λιμένα μπορεί να καθοριστεί μόνο η κοινόχρηστη ζώνη 
Αιγιαλού - Παραλίας και σε καμία περίπτωση δεν μπο¬ 
ρεί να συμπεριληφθεί σε αυτήν ιδιωτική περιουσία του 
Δημοσίου ή ιδιωτική και β) σύμφωνα με το άρθρο 13 
του Ν. 4377/29 οι όμορες με τον καταγεγραμμένο ως 
Δημόσιο Ακίνητο (τέως Παλαιό Αιγιαλό) ξενοδοχειακές 
επιχειρήσεις κ.λπ. που λειτουργούν ή θα λειτουργήσουν 
στην περιοχή θα έχουν την δυνατότητα να εγείρουν ανά 
πάσα στιγμή αιτήματα προς το Υπουργείο Οικονομικών, 
με σκοπό την απευθείας και με ευνοϊκούς όρους εξαγο¬ 
ρά, άνευ δημοπρασίας του χώρου αυτού. Το ίδιο δύναται 
να συμβεί και με τις όμορες βιοτεχνικές επιχειρήσεις 
σύμφωνα με το άρθρο 96 του Ν.Δ. του ’29 που πρόκειται 
να λειτουργήσουν στο μέλλον. 

15. Η καθορισθείσα και χαραχθείσα επί του προανα- 
φερόμενου τοπογραφικού - υψομετρικού - κτηματογρα- 
φικού διαγράμματος οριογραμμή αιγιαλού, αποτελεί το 
όριο του μεγίστου πλην συνήθους χειμέριου κύματος 
προσαυξημένου κατά δώδεκα μέτρα, σύμφωνα με τις 
διατάξεις του άρθρου 3 του Κ.Δ. 132/1929, που διατηρή¬ 
θηκε σε ισχύ με το άρθρο 8 του Ν.510/1947 σε συνδυ¬ 
ασμό με τις διατάξεις του άρθρου 26 του Ν.2971/2001, 
χαράχθηκε δε με τέτοιο τρόπο ώστε να εξασφαλίζει το 
μέγιστο δυνατό εύρος του κοινοχρήστου χώρου και να 
μη λαμβάνει υπόψη της τα μη νόμιμα τεχνικά έργα. 

16. Ο καθορισμός των ορίων του αιγιαλού και της 
παραλίας στη θέση αυτή γίνεται για πρώτη φορά και 
προς εξυπηρέτηση των σκοπών που τάσσονται από τις 
διατάξεις του Ν. 2971/01 «Αιγιαλός, παραλία και άλλες 
διατάξεις», αποφασίζουμε: 

Με σκοπό την διασφάλιση των συμφερόντων του Δη¬ 
μοσίου, την διασφάλιση του μέγεθος του κοινοχρήστου 
χώρου αλλά και τον χαρακτήρα της εδαφικής έκτασης 
ως κοινόχρηστου όπως επίσης και τη δυνατότητα του 
Δήμου Πάτμου να προβεί στη χάραξη Χερσαίας Ζώνης 
Λιμένα και χαράσσουμε οριογραμμή Αιγιαλού, δηλαδή 
κόκκινη, συνεχόμενη, πολυγωνική γραμμή σε όλο το 
μήκος του παραλιακού μετώπου όπως αυτός δημιουρ- 
γήθηκε από φυσικά αίτια πριν την κατασκευή των έργων 
(όπως ο Νόμος ορίζει), ακόμα και στη θέση που το Γ.Ε.Ν. 
με το υπ’ αριθμ. πρωτ. 544.5/585/08/Σ.3774/29-07-2008 
έγγραφο του προτείνει να χαραχθεί Παλαιός Αιγιαλός 
και το εμφανίζει σε διάγραμμα φωτοερμηνείας που έχει 
εκπονηθεί από την Υδρογραφική Υπηρεσία και συγκε¬ 
κριμένα α) καθορίζουμε την οριογραμμή του Αιγιαλού, 
με ερυθρά συνεχή πολυγωνική γραμμή και στοιχεία κο¬ 
ρυφών (Α1, Αία, Α2, Α2α, Α3, Α4, ... , Α42, Α43, Α44,1). 

β) καθορίζουμε την οριογραμμή της Παραλίας, με κί¬ 
τρινη πολυγωνική γραμμή και στοιχεία κορυφών (1, 2, 
3, 4, ... ,111,112,113). 

Η Επιτροπή 

Η Πρόεδρος Τα Μέλη 

Ε. ΧΡΟΝΟΠΟΥΛΟΥ I. ΧΕΙΡΑΚΗΣ 

Θ. ΚΡΑΨΙΤΗΣ 
Ε. ΓΕΡΑΚΙΟΣ 
Ν. ΦΑΡΜΑΚΙΔΗΣ 

Παρατηρήσεις 

1. Γραμμή βλάστησης υπάρχει μόνο στο εχτός ορίων οικισμού Σκάλας τμήμα, Στο υπόλοιπο τμήμα δεν είναι 
δυνατό να εντοπισθεί λόγω δόμησης. 

2. Ονόματα ιδιοκτητών δεν σναφέρσνται καθώς οφενός δεν έχει συμπληρωθεί ο πρσβλεπόμενος χρόνος 
προσφυγής στα παλιτκά δικοστήρια για την οριστικοποίηση των αρχικών εγγραφών και αφετέρου ο 
ΚΑΕΚ είναι μοναδικός αριθμός ο οποίος χαρακτηρίζει την κάθε ιδιοκτησία και παραπέμπει σνα πάσα 
χρονική στιγμή στον εκάστοτε ιδιοκτήτη όπστε και με όποια διαδικοσΐο οριστικοηοιηθεί αυτός. 

ΦΕΚ 4-267/19*5*81, τα ·ο»ά σημόαιηςοι 

4. Σί όσα σημόα η οριογραμμή το» Αιγαίο» φβόνα μίχρι το 6ρα τ*ν (δαντικήν ή τις τ(μ«ι ,ίπκ . 

παραλίας. Παραλία χαρόσσκται 4ος το όριο ΛκΗττησιας δημόσιας ή (δκβπκής σύμφυτα μ« το όμβρο 3 το» ΚΔ 132/1929 π* 
δισιιγρήθηκχ ακ κτχύ αύρφονα μα το Ν.510/1947 και τα» όμβρου 26 το» Ν.2971/2001. 

5. Οι κορνμός της ηολ»γ«*«ής γρομμής ΤΟ» Αιγαίο» ίχον» «ξοριηόό οβό το Ελληηπό Γ««δο.ηκό Ζύοτημο Ανομορός τ« 
1987. 


Γραμμή Μ.Χ.Κ. μ( κοροφίς 1.2.3.4.5Α7 

Γραμμή Αιγαλού μι κβρκφίς Α1Λ1α.Α2Α2α.Α3.44,45,... ,442,Α43,Α44 

ς πι,ηχπ3Λ4^ΐ5,.. .,ηιιο,η»&**νΐ 2 ,Λΐΐϊ 


ΥΠΟΜΝΗΜΑ - ΕΠΕΞΗΓΗΣΗ ΣΥΜΒΟΛΩΝ 

.Τ8 





Δ 5.9« 




Γ Τ 

ίρεϋηο 

*ατοο«χυ£ς καλυμίνες 


υψομετρνη ορετηρία 


φρύδι πρανούς 

ττΰβι πρανούς 

1- —1 

Γχΐ 

<& 


1/\Ι 

βεράντες π/ργκαλες κλ.η 

ΚΑΕ.Κ 

γροιηιή δόμησης 
1126ί1δ·9·2006 
ΠΕΧΩ ΔΟΔ/ΣΟΥ 







συρματόπλεγμα 


ίτ? 

ΔΕΗ.ΟΤΕ.ΦΩΣ 


*ύρ*α υψομετρική καμπύλη 


Κτηματολόγιο 

4Φϋ 

Θ 



δειπερεύουοο ύψομ καμπύλη 






περίγραμμα ο-κοδομης 





ΕΛΛΗΝΙΚΗ ΔΗΜΟΚΡΑΤΙΑ 

ΠΕΡΙΦΕΡΕΙΑ ΝΟΤΙΟΥ ΑΙΓΑΙΟΥ 
ΝΟΜΑΡΧΙΑ ΔΩΔΕΚΑΝΗΣΟΥ 
ΔΗΜΟΣ Π ΑΤΜΟΥ 


ΤΙΤΛΟΣ ΜΕΛΕΤΗΣ 


ΧΑΡΑΞΗ ΑΙΓΙΑΛΟΥ & ΠΑΡΑΛΙΑΣ 
ΣΤΟΝ ΟΙΚΙΣΜΟ ΣΚΑΛΑΣ ΠΑΤΜΟΥ 


ΔΙΑΝΟΜΗ ΠΙΝΑΚΙΔΩΝ 



ΣΤΟΙΧΕΙΑ ΕΡΓΟΥ 


ΔΗΜΟΣ 

Δ. ΔΙΑΜΕΡΙΣΜΑ 
ΠΕΡΙΟΧΗ 


ΠΑΤΜΟΥ 


ΣΚΑΛΑΣ 


-0:ά*>ι Ι! Γ .»«ΙΛΛΚ«»- 

ίή*ς. 7τ> ΓΙ·β-«ί «|>/'*·Φ«1 



3Σ'ϊχειΐθΤ?ι 


ΜΑΡΙΛΙ 

ΓΟ···.;κΟΪ μιαλΌ» 


ΚΤΗ Μ ΑΤΟ ΓΡΑΦΙΚΟ ΔΙΑΓΡΑΜΜΑ 

ΤΙ 


ΧΡΗΣΤΟΣ ΓΚΟΓΚΟΣ 

ΑΓΡΟΝΟΜΟΣ ΤΟΠΟΓΡΑΦΟΣ ΜΗΧΑΝΚΟΣ 


ΧΡΗΣΤΟΣ Π. ΓΚΟΓΚΟΣ 

5ΓΛ ΑΓΡΟΦ^ΟΣ ϋΧΧΜΚΟΣ Εΐίλ 

Α.Ο.«.:Χ5Η143ο\|ΕαΛτ.Ε.Ε. Α.Μ 63546 
91Π. ΧΕΚΤΡΟ ΌΡΟΦΟΙ-ΡΟΔΟΣ 

ΤΚ.ν:224107ΐ5$9*^Λ ΡΟΔΟΥ ?542 


1:1000 


ΙΟΥΛΙΟΣ 2005 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 







































































